Katerin Artola Telleria

**Katerin Artola Telleria** (Oiartzun, Gipuzkoa, 2001eko urtarrilaren 1a) Dantzaria, euskal dantza estiloan. Soinu Zahar/Aurresku txapelketa hiru aldiz jarraian irabazi du nagusien mailan eta beste hirutan gazteen mailan. Euskal Herriko dantza txapelketako irabazlea izan da birritan, Iker Belintxonekin. Dantza-irakasle eta epaimahi lanetan jarduten du. 

## Biografia 
Oiartzungo Altzibar auzoan jaioa da, Enrike Artolak eta Marian Telleriak sortutako familian. Anaia bat dauka, Eneko, bera baino zaharragoa. Lehen ikasketak Haurtzaro ikastolan burutu zituen eta ondorengo Batxilergoa Oiartzo ikastolan. Unibertsitate ikasketak egin ditu: 

* 2023an amaitu zuen Empresen Administrazio eta Zuzendaritzako Gradua, Euskal Herriko Unibertsitatean.
* 2024ean. Irakasle izateko Masterra, Burgoseko Isabel I Unibertsitatean.  

### Dantzari ibilbidea 
ezkerrera|thumb|361x361px|Oiartzungo Xanisteban jaietan. 2024
Aurrekoz datorkio Katerini dantzarekiko zaletasuna, Segurako amona dantzaria zen eta familia osoak du zaletasun bera. Sei urterekin jada hasi zen Haurtzaro ikastolako dantza taldean dantzatzen eta geroztik dabil plazarik plaza bere gaitasun eta trebezia erakusten. Euskal dantza tradizionala eta dantza garaikidean trebatu da, irakasle desberdinen laguntzaz: 

* 8 urte zituela Lorena Zalakain, Haurtzaro ikastolako dantza irakaslearekin hasi zen bakarkako eskolak jasotzen txapelketetako prestatzeko. Bost urte eman zituen berarekin.
* 2013-2020 Lurdes Esnaola izan zen bere irakaslea, euskal dantza tradizionalean hau ere.
* 2019-2020 ikasturtean Aiert Beobiderekin Haatik formazio eskolan, dantza garaikidean formatu zen. 
* 2023 eta 2024 urteetan Jose Luis Vallejo, fandango eta arin-arineko irakaslearekin, Errenteriako Dantzagunean, Iker Belintxon, dantza-bikotearekin batera.   
thumb|214x214px|Ordiziako Aurresku Txapelketa. 2018Haurtzaroko taldeaz gain, Billabonako Oinkari dantza taldean ere jardun zuen urte pare batez, baina Katerin bakarkako edo binakako dantza txapelketetan egindako ibilbidearengatik egin da ezagun, bereziki. 2011. urtean lortu zuen lehen aldiz Euskadiko Soinu Zahar Txapelketa irabaztea, baita 2015 eta 2016 urteetan ere. 2018rako hasi zen nagusien mailako Soinu Zahar/Aurresku Txapelketak irabazten eta 2019tik, Lezoko Iker Belintxon dantzariarekin dabil Binakako Txapelketetan parte hartzen, Dantza Suelto (fandangoa eta arin-arina) modalitatean. Sariz eta txapelaz betetako ibilbidea egin du.
thumb|189x189px|Zarauzko Aurresku Txapelketa. 2019
thumb|169x169px|Hondarribiako Aurresku Txapelketa. 2021

### Soinu zahar/Aurresku sailkapenak 
thumb|168x168px|44. Euskal Herriko Dantza Txapelketa. 2020
thumb|178x178px|46. Euskal Herriko Dantza Txapelketa. 2022
thumb|179x179px|Estibalizko Dantza Solte Txapelketa.2024
thumb|214x214px|Elgoibarko Dantza Solte Txapelketa. 2024
thumb|195x195px|Donostiako Dantza Solte Txapelketa. 2024

### Dantza Solte Txapelketako sailkapenak 
Aurresku txapelketak 2021ean utzi zituen, hiru urtez jarraian trofeoa lortu ondoren. Bera izan zen lehena garaikurra hiru aldiz jarraian irabazten eta, Oiartzungo udalak hala erabakita, oroigarria etxean jasoa du eta ez udalan, ohi izaten den moduan. 

Sari hauekin batera jantzien estilismoagatik ere jaso ditu sari batzuk, tartean 2020an, Seguran  eta 2024ko irailaren 1a eta 2an, Donostian eta 2023tik Fandango eta Arin Arineko epaile lanak egiten ditu, gazteen sailan.

## Erreferentziak 
## Kanpo estekak 
* Elkarrizketa Katerin Artola dantzariari eta Lurdes Esnola irakasleari.  
* Biba Zuek saioa ETB. 2024ko Segurako txapelketa hizpide.